钦定古今图书集成/方舆汇编/职方典/第1436卷 > 《朗吟亭》管大勋
## 钦定古今图书集成/方舆汇编/职方典/第1436卷 > 《朗吟亭》管大勋

北风摇荡江云飞，与客登山扣石扉。寒鸦枯木少人
迹，青蛇宝剑长八尺。朝从北海过洞庭，暮扫苍烟吹
石壁。吸尽三江无一滴，坐看二仪自阖辟。世人滔滔
名利间，不知遗落归深山。山中自有仙家乐，渴时甘
露饥胡麻。兴来醉卧松根石，寤觉长天秋水碧。吁嗟
乎！《吕仙》吕仙何处寻？环珮飘飘只朗吟。